खडगपुर स्थित भारतीय प्रौद्योगिकी संस्थान ‘आईआईटी’ दे वैज्ञानिकें दी च’ऊं ब’रें दी कड़ी मेहनत दा नतीजा ऐ जे एह् कृत्रिम दिल जेह्‌दा डिड्डू जनेह् निक्के जानवरें उप्पर सफल परीक्षण कीता जाई चुकेआ ऐ ते हुन तेआरी ऐ बक्करियें जनेह् बड्डे चौखरें उप्पर एह्‌दे परीक्षण दी। संस्थान मनुक्खें उप्पर एह्‌दे परीक्षण दी अनुमति लैने आस्तै भारतीय चिकित्सा अनुसंधान परिषद दे कोल आवेदन बी करी चुकेआ ऐ। अमरीकी कृत्रिम हृदय करीब 30 लक्ख दा होने दे कारण आम लोकें दी पौंह्‌च कोला बाह्‌र गै मन्नेआ जंदा ऐ जबकि इस कृत्रिम हृदय दी कुल कीमत करीब इक लक्ख रपे गै होग। एह्‌दे अलावा अमरीकी कृत्रिम हृदय च भारतीय कृत्रिम हृदय आंडर 13 चेम्बर बी नेईं हैन। अमरीकी कृत्रिम हृदय प्रत्यारोपण करोआने जे बावजूद जेक्कर माह्‌नू दे इस हृदय दा चेम्बर फैल होई जा जां कम्म करना बंद करी देऐ तां माह्‌नू दी मौत होई सकदी ऐ जबकि भारतीय कृत्रिम हृदय च इक जां दौ नेईं बल्कि 13 चेम्बर न ते उंदे च रक्त प्रवाह प्रणाली बी किश खास होग इसकरी एह्‌दे च नेहा कोई खतरा नेईं होग।